  Анжелика Тихонова корреспондент Ижкарын коронавирус инфекци вӧлмонэз алон понна мер интывылъёсты чылкытатон ужрадъёс азинтӥсько. Со сярысь 3-тӥ инвожое «Инстаграм» мерлыко вотэсын меӵак эфирез дыръя Ижкарлэн тӧроез Олег Бекмеметьев вераз. Солэн кылъёсызъя, Ижкарын чылкытатӥсь суретъёсын нылпи садъёслэсь, школаослэсь интывылъёссэс, калык люкаськон интыосты, мер транспортэз, дугдылон интыосты пазяло. Туннэ нуналлы карысь 397 дугдылон огъетъёсын быдэн 14 пол дезинфекци лэсьтӥзы ини. Со сяна туэ оштолэзе-куартолэзе улосвылысьтымы вань асфальт сюресъёсты суретэн пазязы. Туннэ нуналлы, ульча-сюрес сӧзнэт сярысь верано ке, ми куать миллионлэсь трос квадрат метр интывылмес чылкытатӥм ини. Одӥг миллионлэсь трос литр дезинфекци сурет быдтӥм Олег Бекмеметьев, Ижкарлэн тӧроезКарлэн тӧроез пусйиз, али дезинфекци ужъёслэн кыкетӥ люкетсы мынэ – ӧнерчиос 1 миллион 200 сюрслэсь трос квадрат метр интывылэз пазязы ини, со оглом быдэстоно ужлэн 20 процентлэсь трос люкетэз луэ. Ужъёс улсын азьвыл сямен ик асфальт сюресъёсты, дугдылон интыосты, калык люкаськон интыосты чылкытатозы.  Тегъёс: Мерлык Ижкар коронавирус ОлегБекмеметьев  